ดีแทคทำใจปีนี้รายได้โตน้อย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ปีหน้าภาษีจ่ายส่วนแบ่งเพิ่มขึ้นกำไรหมื่นล.เก็งปันผล2.20บาท
โพสต์ทูเดย์ — DTAC ชูกำไร 10,891 ล้านบาท ปี 2553 พุ่งขึ้น 64% เก็งปันผล 2.20 บาท ปีนี้บริษัทหั่นเป้ากระแสเงินสดลงเหลือ 1.7 หมื่นล้าน งบลงทุน 6,0007,000 ล้านบาท
บริษัท โทเทิ่ล แอ็คเซ็ส คอมมูนิเคชั่น (DTAC) เปิดเผยถึงผลประกอบการปี 2553 ว่าเป็นปีที่มีกำไรสุทธิดีที่สุด เท่ากับ 10,891.51 ล้านบาท คิดเป็นกำไรหุ้นละ 4.60 บาท เพิ่มขึ้น 64.37% เทียบกับปี 2552 กำไรสุทธิ 6,627.77 ล้านบาท หรือเท่ากับ 2.80 บาท
ขณะที่มีกระแสเงินสดจากการดำเนินงานเท่ากับ 2.15 หมื่นล้านบาท เพิ่มขึ้นจาก 7,200 ล้านบาท ในปีก่อน ส่วนปีนี้บริษัทตั้งเป้ากระแสเงินสดจากการดำเนินงานลดลงอยู่ประมาณ 1.7 หมื่นล้านบาท และรายจ่ายเพื่อการลงทุนจะอยู่ในช่วง 6,0007,000 ล้านบาท 
สำหรับรายได้ในปีนี้ตั้งเป้าว่าจะเติบโตในระดับเดียวกับเศรษฐกิจโดยรวม โดยปัจจัยหลักมาจากการ บริการทางด้านข้อมูลที่เพิ่มสูงขึ้น และผู้ใช้บริการโทรศัพท์เคลื่อนที่ยังคงเติบโตอีกประมาณ 34 ล้านเลขหมาย จากปี 2553 เพิ่มขึ้น 2 ล้านเลขหมาย เป็น 21.6 ล้านเลขหมาย
“DTAC จะมุ่งเน้นเรื่องคุณภาพของผู้ใช้บริการมากกว่า และมีเป้าหมายที่จะรักษาส่วนแบ่งการตลาดไว้”
อย่างไรก็ตาม ปัจจัยหลักที่จะส่งผลกระทบต่อผลประกอบการในปีนี้ คือการปรับขึ้นของอัตราส่วนแบ่งรายได้ตามสัญญาสัมปทาน จาก 25% เป็น 30% ในเดือน ก.ย. 2554 และการปรับขึ้นของอัตราภาษีนิติบุคคลกลับไปยังอัตราปกติที่ 30% ในปี 2554
ด้านผลประกอบการเฉพาะไตรมาส 4 มีกำไรสุทธิ 2,950 ล้านบาท ลดลงจากไตรมาส 3 ที่มีกำไรสุทธิ 3,061.77 ล้านบาท ซึ่งเป็นไปอย่างที่นักวิเคราะห์คาดการณ์
ขณะที่รายได้รวมในปี 2553 เท่ากับ 7.24 หมื่นล้านบาท เพิ่มขึ้น 10.1% เนื่องจากการฟื้นตัวของการใช้งานบริการเสียงรวม ทั้งมีรายได้จากบริการเสริมและการขายเครื่องโทรศัพท์เพิ่มขึ้นมาก 
“ปี 2553 ถือว่าเป็นจุดเปลี่ยนที่สำคัญของการใช้อินเทอร์เน็ต โดยมีการใช้งานบนโทรศัพท์เคลื่อนที่เพิ่มสูงขึ้น จากความนิยมของเครื่องสมาร์ตโฟนและแอพพลิเคชันเครือข่ายสังคมออนไลน์ และมีแนวโน้มที่จะเติบโตสูงต่อเนื่องในปี 2554” 
นักวิเคราะห์ บล.ฟินันเซียไซรัส คาดว่า DTAC จะจ่ายเงินปันผลหุ้นละ 2.20 บาท ทั้งนี้บริษัทได้จ่ายเงินปันผลระหว่างกาลจากกำไรสะสมหุ้นละ 0.56 บาท 
ก่อนหน้านี้ คณะกรรมการ DTAC มีมติเปลี่ยนแปลงนโยบายการจ่ายเงินปันผลจากไม่น้อยกว่า 30% เป็นอัตราไม่น้อยกว่า 50% ของกำไรสุทธิ เพื่อเพิ่มมูลค่าการลงทุนให้แก่ผู้ถือหุ้น
ราคาหุ้น DTAC ดีดขึ้นในช่วงบ่ายของวันที่ 7 ก.พ. และมาปิดที่จุดสูงสุดของวันที่ 41 บาท บวก 1.25 บาท หรือ 3.14%